FOR 228 Горски култури

**ECTS кредити:** 9 **Семестри**: редовно – 5 и 6 **Седмичен хорариум:** 2л+2у+2кр+**P16**

задочно – 8 **Общ хорариум:** 28л+28у+2кр+**P41**

**Образователно-квалификационна степен:** бакалавър.

**Статут на дисциплината**: задължителна.

**Форма за проверка на знанията:** изпит.

**Методично ръководство:** катедра „Лесовъдство“ – ФГС, ЛТУ, ет. III, ст. 308, тел: 91 907 в. 265.

**Учебна лаборатория**: зала 309; за подготовка – зала 307 (семенна сбирка), ст. 308 и зала 309.

**Преподаватели:** проф. д-р Милко **Милев** (РО)– ФГС, ЛТУ, ст. 335, тел: 91 907 в. 271;

 доц. д.н. Красимира **Петкова** (ЗО)– ФГС, ЛТУ, ст. 337, тел: 91 907 в. 273;

 доц. д-р Наско **Илиев** – ФГС, ЛТУ, ст. 337, тел: 91 907 в. 273.

**Цел и задачи**:Дава необходимите основни научни познания по въпросите, свързани със създаването и отглеждането на устойчиви горски култури за производство на дървесина и други горски суровини, за защита срещу неблагоприятни природни и антропогенни фактори.

**Съдържание**: Дисциплината е структурирана в три раздела – Горско семепроизводство, Разсадниково производство и Залесявания. В първия се разглежда осигуряването на горски посевни материали. Във втория – производството на посадъчни материали в горските разсадници. В третия – методите за създаване на горски култури и грижите за тях, като са обхванати основните категории залесявания – стопански, защитни, специални и в конкретните техни насоки. При изучаване на курса са необходими познания по фундаменталните дисциплини, като Ботаника, Дендрология, Физиология на дървесните растения, Фитоценология, Горско почвознание, Метеорология и климатология, Горска генетика и селекция, Горска фитопатология и ентомология, Лесовъдство, Горска таксация, Механизация на горскостопанските работи и др.

**Методи на обучение**: лекции, лабораторни упражнения, практическа работа в оранжерия, разсадник и залесяване в УОГС.

**Изисквания за заверка: РО** – положителни оценки от текущия контрол – тестове, колоквиуми, защита на семенна сбирка и курсова работа.

**Записване за изпит**: при заверена практика, **ЗО** – и защитени семенна сбирка и курсова работа.

**Оценяване:** практическо разпознаване на шишарки, плодове, семена и поници – 15%; писмен изпит по Семезнание и семепроизводство – 20%, Горски разсадници – 30%, Горски култури – 35%. Оценката за практическата част може да се оформи от текущия контрол при условие, че е най-малко “мн. добър”.